CELEX: C2006/331/70
Language: sk
Date: 2006-12-30 00:00:00
Title: Vec T-146/03: Rozsudok Súdu prvého stupňa z  12. decembra 2006 – Asociación de Estaciones de Servicio de Madrid a Federación Catalana de Estaciones de Servicio/Komisia ( Štátna pomoc — Právna úprava, ktorá stanovuje opatrenia v prospech poľnohospodárstva v dôsledku zvýšenia cien pohonných látok — Konanie vo veci formálneho zisťovania podľa článku 88 ods. 2 ES — Rozhodnutie konštatujúce, že niektoré opatrenia nie sú pomocou — Žaloba o neplatnosť — Prípustnosť — Aktívna legitimácia — Povinnosť odôvodnenia )

30.12.2006   
            
            
               SK
            
            
               Úradný vestník Európskej únie
            
            
               C 331/32
            
         Rozsudok Súdu prvého stupňa z 12. decembra 2006 – Asociación de Estaciones de Servicio de Madrid a Federación Catalana de Estaciones de Servicio/Komisia
   (Vec T-146/03) (1)
   
   („Štátna pomoc - Právna úprava, ktorá stanovuje opatrenia v prospech poľnohospodárstva v dôsledku zvýšenia cien pohonných látok - Konanie vo veci formálneho zisťovania podľa článku 88 ods. 2 ES - Rozhodnutie konštatujúce, že niektoré opatrenia nie sú pomocou - Žaloba o neplatnosť - Prípustnosť - Aktívna legitimácia - Povinnosť odôvodnenia“)
   (2006/C 331/70)
   Jazyk konania: španielčina
   Účastníci konania
   
      Žalobcovia: Asociación de Empresarios de Estaciones de Servicio de la Comunidad Autónoma de Madrid (Madrid, Španielsko) a Federación Catalana de Estaciones de Servicio (Barcelona, Španielsko) (v zastúpení: R. Ortega Bueno a M. Delgado Echevarría, advokáti)
   
      Žalovaná: Komisia Európskych spoločenstiev (v zastúpení: J. L. Buendía Sierra, neskôr J. R. Vidal Puig, splnomocnení zástupcovia)
   
      Vedľajší účastník, ktorý v konaní podporuje žalovanú: Španielske kráľovstvo (v zastúpení: E. Braquehais Conesa, abogado a M. Muñoz Pérez, splnomocnený zástupca)
   Predmet veci
   Návrh na čiastočné zrušenie rozhodnutia Komisie 2003/293/ES z 11. decembra 2002 týkajúceho sa opatrení v prospech poľnohospodárstva vykonaných Španielskom v dôsledku zvýšenia cien pohonných látok (Ú. v. EÚ L 111, 2003, s. 24)
   Výrok rozsudku
   
               1.
            
            
               Článok 1 rozhodnutia Komisie 2003/293/ES z 11. decembra 2002 týkajúceho sa opatrení v prospech poľnohospodárstva vykonaných Španielskom v dôsledku zvýšenia cien pohonných látok sa zrušuje v rozsahu, v akom konštatuje, že opatrenia na podporu poľnohospodárskych družstiev stanovené v Real Decreto-Ley 10/2000 de medidas urgentes de apoyo a los sectores agrario, pesquero y del transporte (zákonný dekrét o naliehavých opatreniach na podporu odvetví poľnohospodárstva, rybolovu a dopravy) nie sú pomocou v zmysle článku 87 ods. 1 ES.
            
         
               2.
            
            
               Komisia znáša okrem svojich vlastných trov konania, tiež trovy konania žalobcov.
            
         
               3.
            
            
               Španielske kráľovstvo znáša svoje vlastné trovy konania.
            
         
      (1)  Ú. v. EÚ C 171, 19.7.2003.